lflage/wiki-talks huggingface dataset:
Keskustelu:Lintsaaminen

message: Englanniksi on artikkeli en:Truancy, joten ehkä tästä aiheesta voi artikkelin tehdä. --Cortex (keskustelu) 24. toukokuuta 2013 kello 17.40 (EEST)
Voisi säilyttää jos olisi jotain järkevää sisältöä.--Zautio (keskustelu) 24. toukokuuta 2013 kello 22.57 (EEST)
replies: text: Juu, samaa piti sanomani: jos artikkelista poistaa turhan, lähteettömän ja aivan ilmeisesti täysin hatusta vedetyn sananpyörittelyn, poistoperusteeksi tulee myös "Hauki on kala". Interwikit kyllä osoittavat, että ihan asiallisenkin artikkelin tästä saisi. Lisäksi pitäisi miettiä, onko nykyinen artikkelin nimi sopivin, vai löytyykö jotain hiukan vähemmän puhekielistä otsikkoa. --Urjanhai (keskustelu) 24. toukokuuta 2013 kello 22.59 (EEST)
replies: text: :Miten olisi "luvaton poissaolo"? --J (keskustelu) 25. toukokuuta 2013 kello 04.42 (EEST)
Pistin lintsaaminen-sanan Wikisanakirjaan. --Aulis Eskola (keskustelu) 25. toukokuuta 2013 kello 13.49 (EEST)

text: Ei se riitä, kun lintsaaminen on niin vakava ongelma, että esimerkiksi viimeisimmän opintotukimielenosoituksen yhteydessä Hesari otti kantaa mielipidekirjoituspalstallaan mielenosoituksen takia lintsaamista vastaan. Muuten Urjanhain kanssa samaa mieltä. Artikkelin aihe tää olis, mutta näillä eväillä ei sitä artikkelia täytetä. Iivarius (keskustelu) 25. toukokuuta 2013 kello 16.54 (EEST)
replies: text: :Tarkoitin, että puhekielen sanaa "lintsaaminen" ei tarvitse ruveta selittämään. Tehkää artikkeli luvaton poissaolo. --Aulis Eskola (keskustelu) 25. toukokuuta 2013 kello 17.09 (EEST)
replies: text: ::Joo, kieltämättä. Nykyäänhän se ohjaa Sotilasrikokseen, jota sentään peruskoulusta lintsaaminen ei liene. Iivarius (keskustelu) 25. toukokuuta 2013 kello 17.10 (EEST)
replies: text: :::Muutin täsmennyssivuksi. Asiaa ehkä vähän eteenpäin. Voiskohan siitä tehdä laajemman artikkelin tai toisena vaihtoehtona kirjoittaa jokaiseen erilliseen artikkelikohtaan laajemmin luvattomasta poissaolosta? --Aulis Eskola (keskustelu) 25. toukokuuta 2013 kello 17.24 (EEST)
replies: text: ::::Mutta mielellään ei slangisanaa artikkelin otsikoksi. -KLS (keskustelu) 27. toukokuuta 2013 kello 11.35 (EEST)
replies: text: :::::Tarkoitinkin, että artikkelia luvaton poissaolo laajennettaisiin ja lintsaaminen olisi korkeintaan ohjaus siihen. --Aulis Eskola (keskustelu) 27. toukokuuta 2013 kello 11.43 (EEST)
replies: text: ::::::Kai astetta hyväksytympi termi on pinnaus? --Höyhens (keskustelu) 28. toukokuuta 2013 kello 00.08 (EEST)
replies: text: :::::::Muutamaa vuosikymmentä vanhempi, pikemminkin. Molemmat minusta sinänsä hyväksyttäviä sanoja. Iivarius (keskustelu) 28. toukokuuta 2013 kello 01.12 (EEST)
thread_title: Merkittävyys
Keskustelu:Andrei Fjodorov

message: Artikkeli suojattu jatkuvan palauttelun ja keskustelun puutteen vuoksi. --Harriv (keskustelu) 25. toukokuuta 2013 kello 00.45 (EEST)
replies: text: Keskustelua ei tarvita. Isännimi ei ole toinen etunimi. Iivarius (keskustelu) 25. toukokuuta 2013 kello 09.54 (EEST)
replies: text: :Sen verran tarvitaan että ulkopuolisena paikalle saapuva ymmärtää edes mistä kiistellään. Eli mikä versio nyt on "oikea" ja miksi? --Harriv (keskustelu) 25. toukokuuta 2013 kello 10.41 (EEST)
replies: text: ::Palauttamasi. Ei ole mitään syytä olla kertomatta venäläisen isännimeä silloin, kun se on tiedossa. Iivarius (keskustelu) 25. toukokuuta 2013 kello 12.34 (EEST)
replies: text: :::Kaipa esim. Viron ulkoministeri Urmas Paetillakin on toinen nimi ja isällään nimi, mutta eihän sitäkään epäolennaisena ilmoiteta. --85.76.96.244 25. toukokuuta 2013 kello 23.55 (EEST)
replies: text: ::::Nimistä en mitään tiedä, mutta perusteena tuo ontuu, vastaesimerkki on nimittäin helppo löytää: Erkki Tuomioja. Nopeasti katsottuna en löytänyt Urmas Paet -artikkelissa käytetyistä lähteistä toista nimeä.  --Harriv (keskustelu) 26. toukokuuta 2013 kello 01.03 (EEST)
replies: text: :::::Meidän patronyymiartikkeli on valitettavan puutteellinen, mutta eiköhän enkkuwikin artikkelin venäjäosio selvitä tarpeellisen taustan. Iivarius (keskustelu) 26. toukokuuta 2013 kello 02.21 (EEST)
replies: text: ::::::Erkki Tuomioja ei ole vertailukelpoinen, kyseessähän on suomalainen ministeri. Kuinka monesta ulkomaisesta ministeristä ilmoitetaan toinen nimi/isännimi ja onko olennaistakaan? --85.76.2.236 26. toukokuuta 2013 kello 13.15 (EEST)
replies: text: :::::::Urmas Paet ei ole vertailukelpoinen, kyseessä ei ole venäläinen tai edes vironvenäläinen. Eikä isännimi ole sama kuin toinen etunimi. Iivarius (keskustelu) 26. toukokuuta 2013 kello 13.40 (EEST)

text: :::::::En tiedä onko tämä nyt kovin oleellista, mutta nopeasti haettuna William Hague, David Miliband, Radosław Sikorski, Carl Bildt, Sergei Lavrov, John Kerry, Klemens von Metternich, Austen Chamberlain, Frank B. Kellogg, Joachim von Ribbentrop, Anthony Eden, Vjatšeslav Molotov, Andrei Gromyko, Ahti Karjalainen, Henry Kissinger, Cyrus Vance, Tarja Halonen, Colin Powell, Jack Straw, Paavo Väyrynen. Lisäksi on monia joista ei ole toista nimeä mainittu. Sen verran kirjava joukko tuossa, että "sääntö" vaikuttaa olevan se että toinen nimi on mainittu jos se on kirjoittajilla ollut tiedossa. --Harriv (keskustelu) 26. toukokuuta 2013 kello 14.21 (EEST)
thread_title: Artikkeli suojattu
Keskustelu:Juhani Tamminen

message: Miksi koko nimi poistettiin? Henkilön koko nimi on "Manu Juhani Tamminen" ja kutsumanimi "Juhani". Hän on esim. Eurotam Oy:n toimitusjohtaja (CV) ja tämän firman toimitusjohtaja on virallisissa papereissa "Tamminen Manu Juhani" (PRH): .
Palautan Kauppalehti lähteenä, koska usein kait koko nimikin kerrotaan, vaikka kutsumanimi olisikin etunimistä toinen tai kolmas. --Aulis Eskola (keskustelu) 25. toukokuuta 2013 kello 14.29 (EEST)
thread_title:  Koko nimi 

message: Tammisen nimittäminen kirjailijaksi on vähän liioittelua, kyllä hän on jääkiekkovalmentaja, kuten näkyy siitäkin, että uudemmissa kirjoissa kerrotaan kuka on ollut apuna. Siirsin kirjat loppuun, kuten on tapana. Muutama vitsikäs ilmaisu pisti silmään: "esiintyi pelaajana" vaikka hän todellisuudessa oli pelaaja. Sopimusten tekopäivän kirjaaminen Wikipediaan lienee turhaa pikkutarkkuutta, hioin ilmaisua vähän ymmärrettävämmäksi muutenkin.  –Kommentin jätti Abc10 (keskustelu – muokkaukset) 
Henkilön status täytyisi olla entinen jääkiekkovalmentaja sekä pelaaja.Jos henkilö ei ole valm,entanut vuosiin voidaan henkilöstä käyttää sanamuotoa entinen.
thread_title: Korjauksia
Keskustelu:Saiturinpörssi

message: Vaikuttaa lähinnä mainokselta --Viherio (keskustelu) 27. toukokuuta 2013 kello 18.49 (EEST)
replies: text: Liikevaihto yli 7 miljoonaa, henkilöstöä (varmaan kaupan alalle tyypillisesti osa-aikaista?) noin 50. Voisi olla merkittäväkin. –Kotivalo (keskustelu) 27. toukokuuta 2013 kello 20.41 (EEST)

text: Nyt kun tuo "myy jokaiseen kotiin sopivia tavaroita mahdollisimman halvalla, halvemmalla kuin muut" -teksti on poistettu, artikkeli voisi olla merkittävä. --Samoasambia Kesk. 27. toukokuuta 2013 kello 20.44 (EEST)

text: Liian pieni ollakseen merkittävä. --Aulis Eskola (keskustelu) 27. toukokuuta 2013 kello 21.33 (EEST)

text: Merkittävä. Mainostus siivottava, mutta brändi on tunnettu ja Uudellamaalla olennainen. Iivarius (keskustelu) 27. toukokuuta 2013 kello 21.41 (EEST)
Minusta erittäin merkittävä ja tarpeellinen artikkeli. --Seppo Linnaluoto (keskustelu) 27. toukokuuta 2013 kello 23.52 (EEST)

text: Siis, toi liikevaihto ja henkilöstö on emoyhtiön. Tämä on aputoiminimi. Voi poistaa ellei ole mihin ohjata. --Höyhens (keskustelu) 28. toukokuuta 2013 kello 00.35 (EEST)
replies: text: :Saiturinpörssi ja Rokomera ovat Kar-Agent Oy:n aputoiminimet. Koko vähittäiskauppaliiketoiminta toimii Saiturinpörssi-toiminimellä ja Rokomera Tukku Oy on tukkufirma, jossa Kar-Agent on vain yhtenä monista omistajista. Mainitut tunnusluvut koskevat siis käytännössä ymmärtääkseni Saiturinpörssiä. –Kotivalo (keskustelu) 28. toukokuuta 2013 kello 00.46 (EEST)
replies: text: ::Linkki viittaa vain emoyhtiöön. Tiedä häntä sitten. --Höyhens (keskustelu) 28. toukokuuta 2013 kello 11.58 (EEST)~
replies: text: :::Pois, mainos.... (WP:EI kohta 4: mainostusta) --|<-yooshimen_fin->| (keskustelu) 28. toukokuuta 2013 kello 14.52 (EEST)
Poistin merkittävyyden kyseenalaistamisen, koska yllä olevassa keskustelussa ei saavutettu konsensusta. Noin neljä käyttäjää piti merkittävänä tai kenties merkittävänä ja noin neljä käyttäjää ilmaisi jonkin muun mielipiteen tai ehdotti poistoa. Poistoäänestykseen tarvittaessa. --Pxos (keskustelu) 4. kesäkuuta 2013 kello 01.30 (EEST)

text: Ok. Mielestäni ihan riittävän merkittävä. --Hartz (keskustelu) 4. kesäkuuta 2013 kello 08.33 (EEST)
thread_title:  Merkittävyys
Keskustelu:Yes sir, alkaa polttaa

message: Olisko levyn/kappaleen nimi tosiaan Yes Sir, alkaa polttaa, kuten on ainakin täällä: http://www.fono.fi/Dokumentti.aspx?culture=fi&ID=9e91376e-3f51-4b10-b31a-1fd34bf6de1b -Uusimies (keskustelu) 28. toukokuuta 2013 kello 17.46 (EEST)
thread_title:  Levyn/kappaleen nimi
Keskustelu:Heroiini

message: "1930-luvun Suomessa heroiinia käytettiin seitsemän kiloa miljoonaa asukasta kohden."
Lause on varmasti väärin, pitäisi poistaa tai korjata. Korjaisin jos löytäisin sopivan lähteen.
Mejdspace (keskustelu) 29. toukokuuta 2013 kello 11.26 (EEST)

message: UNODC tästä voisi tehdä yhteenvetoa: https://www.unodc.org/unodc/secured/wdr/Cocaine_Heroin_Prices.pdf --Hartz (keskustelu) 14. tammikuuta 2015 kello 01.11 (EET)
replies: text: Liittyykö tämä taulukko johonkin laajempaan julkaisuun, jossa selvitettäisiin tarkemmin miten tiedot on kerätty jne. Kun tarkasteluväli on 20 vuotta niin mietityttää että onko luvut vertailukelpoisia.--Custoo (keskustelu) 15. tammikuuta 2015 kello 18.48 (EET)
replies: text: :En tiedä. Löysin tuon sattumalta. Jokaisen taulukon alla lukee "sources" eli lähteet. --Hartz (keskustelu) 16. tammikuuta 2015 kello 16.02 (EET)

text: :Tai siis joo, tuo linkki sisältää wdr-kansion, mikä tarkoittaisi, että liittyy jotenkin jonkin vuoden World Drug Reportiin (WDR) http://www.unodc.org/wdr2014/ (tämä 2014) --Hartz (keskustelu) 16. tammikuuta 2015 kello 16.03 (EET)

text: :Ainakin johonkin pääsee: https://data.unodc.org/ => World Drug Report => Prices. --Hartz (keskustelu) 16. tammikuuta 2015 kello 16.05 (EET)
thread_title:  Markkinahintoja
Keskustelu:Kuhankuonon retkeilyreitistö

message: Ehdotan lupaavaksi. Gopase+f (keskustelu) 29. toukokuuta 2013 kello 15.21 (EEST)
replies: text: Mitkään linkeistä ei toimi enää. --PtG (keskustelu) 30. toukokuuta 2013 kello 10.12 (EEST)

text: Kannatan. Vaikka linkit eivät toimikaan enää, niin käsittääkseni se ei haittaa, jos ne viittaushetkellä ovat toimineet. --Cortex (keskustelu) 1. kesäkuuta 2013 kello 17.30 (EEST)
replies: text: :Mun mielestä arviointihetkellä lähteet pitäisi periaatteessa olla tarkastettavissa (tietysti kirjoja/lehtiä on joskus mahdoton saada käsiin). --PtG (keskustelu) 2. kesäkuuta 2013 kello 21.00 (EEST)
replies: text: ::Sivut näyttävät tosiaan poistuneen. En tosin epäile etteivätkö ne kirjoitushetkellä olisi siellä olleet. --Höyhens (keskustelu) 5. kesäkuuta 2013 kello 04.59 (EEST)
replies: text: :::Sivuthan ei ollut mihinkään poistuneet. Luontoon.fi-palvelu oli uusinut joku aika sitten verkkosivuaan, ja retkeilyreitistön omat kotisivutkin löytyivät kyllä edelleen. Päivitin linkkejä. Eiköhän tämä kelpaa. --PtG (keskustelu) 5. kesäkuuta 2013 kello 16.33 (EEST)
Merkitsin lupaavaksi. –Makele-90 (keskustelu) 5. kesäkuuta 2013 kello 19.31 (EEST)
</div>
thread_title: Lupaava artikkeli -ehdotus
Keskustelu:Kaivokselan Vetokannas

message: Voitaisiinko yhdistää Vantaa artikkeliin?--Zautio (keskustelu) 29. toukokuuta 2013 kello 19.51 (EEST)
replies: text: Ehkä mieluummin Kaivoksela-artikkeliin, jossa on jo maininta Vetokannaksesta (Luonnehdinta alueesta -otsikon alla) --Viherio (keskustelu) 29. toukokuuta 2013 kello 20.12 (EEST)
replies: text: :Kannatan edellistä.--Zautio (keskustelu) 29. toukokuuta 2013 kello 20.13 (EEST)

text: :Joo, maininta Kaivokselaan. --Aulis Eskola (keskustelu) 30. toukokuuta 2013 kello 22.57 (EEST)

text: :Samaa mieltä kuin edellä. --Cortex (keskustelu) 31. toukokuuta 2013 kello 22.33 (EEST)

text: IP-käyttäjä on yhdistänyt artikkelin tekstin artikkeliin Kaivoksela, joten muutin tämän yllä olevan perusteella ohjaukseksi. --Pxos (keskustelu) 2. kesäkuuta 2013 kello 23.11 (EEST)
thread_title:  Merkittävyyskeskustelu
Keskustelu:Ennakkopäätös

message: Käyttäjä Kreegahin 16. maaliskuuta 2010 tekemä muokkaus , yhteenvedolla "fix + luokitus + iw" on suoraa tekstin kopiointia käyttäjän MakeF tekstistä artikkelista Ennakkoratkaisu, tarkemmin sen versiosta , joka on kirjoitettu 26. helmikuuta 2010. Teen tästä sivusta ohjaussivun, koska artikkelit käsittelevät samaa asiaa ja koska Kreegahin muokkausta ei ole syytä säilyttää. --Pxos (keskustelu) 30. toukokuuta 2013 kello 12.44 (EEST)
Teksti on kopioitu uudelleen tänne, koska tein sivusta "Ennakkoratkaisu" täsmennyssivun. Muokkaushistoriassa on tarvittavat linkit tekstin alkuperään. --Pxos (keskustelu) 30. toukokuuta 2013 kello 15.16 (EEST)
thread_title:  Sivu on kopio
Keskustelu:Ennakkoratkaisu

message: Sivulla käsiteltiin kolmea eri asiaa, joiden nimi on ennakkoratkaisu: ennakkopäätöksiä eli prejudikaatteja, verotuksellisia ennakkoratkaisuja sekä eurooppaoikeuden ennakkoratkaisuja. Käsitteet on eroteltu toisistaan kolmeen eri artikkeliin, joten tästä voi tehdä täsmennyssivun. Artikkelit ovat: Ennakkopäätös, Ennakkoratkaisu (verotus) ja Ennakkoratkaisu (EU). --Pxos (keskustelu) 30. toukokuuta 2013 kello 14.39 (EEST)
thread_title:  Täsmennyssivuksi
Keskustelu:Hyppynaruloru

message: Mielestäni tämä on oikeastaan merkittävä siinä missä muutkin leikit, mutta toisaalta tämän voisi varmaan yhdistää artikkeliin hyppynaru. --Cortex (keskustelu) 30. toukokuuta 2013 kello 15.07 (EEST)
Mielestäni on aiheena merkittävä eikä välttämätöntä yhdistää, mutta käsittely hyppynarun yhteydessä on sekin ihan kelvollinen vaihtoehto. Artikkelin tämänhetkistä sisältöä voisi varmaan karsia ja muotoa korjata (varsinkin jos yhdistetään, niin tuskin tässä laajuudessa). Merkittävyyden kyseenalaistamista ei ilmeisesti ole muuten ilmoitettu artikkelin kirjoittajalle, kuten etiketin mukaan pitäisi tehdä. --Risukarhi (keskustelu) 30. toukokuuta 2013 kello 15.15 (EEST)
replies: text: Ilmoitin asiasta artikkelin aloittajan keskustelusivulla. Minusta merkittävä, kaikkien tietämä ja yleismaailmallinen aihe. Lisäsin artikkeliiin kirjallisuutta ja am-osion. –Kotivalo (keskustelu) 30. toukokuuta 2013 kello 21.53 (EEST)

text: Loruesimerkkejä on ehkä artikkelin muuhun sisältöön nähden liikaa, ja useimmat niistä on esitelty sen verran epäselvästi että enpä ainakaan minä osaisi hypellä narua näiden perusteella. Okei, ei tietosanakirja mikään ohjekirja olekaan, mutta monet esimerkit jäävät jopa rytmillisesti ja riimillisesti epämääräisiksi, niin että alkaa epäillä sitaattien virheellisyyttä. Lähteitä kaivattaisiin, lisäsin kirjallisuusosioon edes yhden suomenkielisen kirjan. –Kotivalo (keskustelu) 31. toukokuuta 2013 kello 20.10 (EEST)
On mielestäni merkittävä siinä missä muutkin ulkoleikit, joita täällä on joitakin. Lisäsin lähteenkin. --Tutkamestari (keskustelu) 1. kesäkuuta 2013 kello 18.21 (EEST)

text: Otin merkittävyysmallineen pois, koska keskustelussa ollaan mielestäni säilyttämisen kannalla. --Cortex (keskustelu) 1. kesäkuuta 2013 kello 19.16 (EEST)
thread_title: Merkittävyys
Keskustelu:Lasse Saarinen

message: Yksi Suomen tuotteliaimpia elokuvatuottajia. Elonet luettelee 65 hänen tuottamaansa elokuvaa. Ei minusta mitään epäselvyyttä merkittävyyden suhteen. –Kotivalo (keskustelu) 30. toukokuuta 2013 kello 22.32 (EEST)
replies: text: Merkittävyys lienee tullut osoitetuksi merkittävyyskeskustelun aikana. Joskus näinkin.--Urjanhai (keskustelu) 31. toukokuuta 2013 kello 19.58 (EEST)
Tarvittaisiin vähän selitystä miksi on laitettu merkittävyyskeskusteluun. Säilytettävä  –Zautio (keskustelu) 31. toukokuuta 2013 kello 11.38 (EEST)

text: Laitoin merkittävyyskeskusteluun, koska sivun sisältö oli tyyliin: "Lasse Saarinen on suomalainen elokuvatuottaja. Hän on mm. tuottanut Risto Räppääjä-elokuvat." Tuon perusteella ei vaikuttanut merkittävältä. --BladeJ 31. toukokuuta 2013 kello 18.30 (EEST)

text: Juu eipä tässä varmasti enää ole mitään epäselvyyttä.  Säilytettävä  –Viherio (keskustelu) 31. toukokuuta 2013 kello 21.34 (EEST)
thread_title: Merkittävyys
Keskustelu:Tärylevy

message: Taas on törmätty koneiden nimiongelmaan: usein "tärylevy" tarkoittaa sadan tai muutaman sadan kilon apparaattia, jota rakennusmies kuljettaa pitkin rakennuksen pohjia. 
Pitäiskö tämä yhdistää artikkeliin Maantiivistäjä? Senkin artikkelin nimeä on arvottu... --Aulis Eskola (keskustelu) 31. toukokuuta 2013 kello 23.28 (EEST)
thread_title:  Täryttimien nimitykset
Keskustelu:Ransun pelastuskoulu

message: Ei varmaan ole tarpeeksi merkittävä aihe? --Cortex (keskustelu) 2. kesäkuuta 2013 kello 04.03 (EEST)
replies: text: Vois olla merkittävä mainita jossakin Pikku Kakkosen tai Karvakuonojen tai Ransun kohdalla. Tästä sitten ohjaus kyseiseen kohtaan. Mutta ei kaipaa itsenäistä artikkelia. --Aulis Eskola (keskustelu) 2. kesäkuuta 2013 kello 16.59 (EEST)

text: Mielestäni kuuluisi hieman karsittuna Ransu artikkelin yhteyteen tämän artikkelin sisältö.--Zautio (keskustelu) 5. kesäkuuta 2013 kello 09.51 (EEST)
thread_title:  Merkittävyys
Keskustelu:Janne Harju (valmentaja)

message: Taso ei taida riittää Wikipediaan. --Redusoitu käyttäjä (keskustelu) 2. kesäkuuta 2013 kello 05.06 (EEST)
Merkittävä, toiminut korkeimmilla sarjatasoilla. --Aulis Eskola (keskustelu) 2. kesäkuuta 2013 kello 19.57 (EEST)
replies: text: Yhdyn edelliseen, merkittävä. --Viherio (keskustelu) 3. kesäkuuta 2013 kello 18.17 (EEST)
replies: text: :LP Kangasalan valmennus on se millä kallistun säilyttämisen puolelle. --Höyhens (keskustelu) 5. kesäkuuta 2013 kello 05.11 (EEST)
thread_title:  Merkittävyys
Keskustelu:Gräsanoja

message: Gräsanoja on puro/oja haukilahden ja iirislahden välissä, joka alkaa Turvesuolta (Mankkaanpuro) ja
Kuurinniityn Lillträskistä (Lukupuro), laskee Haukilahteen. Ei siis "osa-alue".--Opa (keskustelu) 2. kesäkuuta 2013 kello 10.57 (EEST)
Puro ainakin on merkittävä. Jos tämä ei ole mikään osa-alue, se kohta poistettakoon. --Aulis Eskola (keskustelu) 2. kesäkuuta 2013 kello 19.10 (EEST)
replies: text: Ei lähdettä "osa-alueelle", joten poistin maininnan. Artikkeli käsittelee nyt vain puroa. Jos Gräsanoja-niminen osa-alue on olemassa, lähteitä vain kehiin ja kirjoitetaan aiheesta niiden mukaan. Saattaa olla, että kyseessä on väärinkäsitys: alueella sijaitsi aiemmin Gräsan kartano ja tuon kartanon ja tämän puron mukaan on saatettu nimetä yksittäisiä paikkoja, kuten artikkelissa mainittu Gräsan kädentaitojen keskus. – Kuohatti 4. kesäkuuta 2013 kello 16.38 (EEST)

text: Puro liene merkittävä kun on luontoselvityskin tehty, mutta ei kai kaikki purot ole merkittäviä. --Höyhens (keskustelu) 5. kesäkuuta 2013 kello 04.45 (EEST)
Otan merkittävyys kyseenalaistettu -mallineen pois. Artikkeli muuttunut kyseenalaistuksen jälkeen oleellisesti: käsittelee nyt puroa eikä osa-aluetta. Jos puron merkittävyys halutaan kyseenalaistaa, se taitaa olla uuden merkittävyyskeskustelun paikka. Jos taas joku löytää lähteitä, jotka kertovat osa-alueen merkittävyydestä tai edes olemassaolosta, osa-alueen merkittävyyttä voitaisiin pohtia. – Kuohatti 5. kesäkuuta 2013 kello 16.25 (EEST)

text: Juuri näin. --BrDead (keskustelu) 5. kesäkuuta 2013 kello 23.58 (EEST)
thread_title:  Merkittävyys
Keskustelu:Dir

message: Merkittävä - "Dir" on DOSin ja Windowsin komentorivin komento ja siten tietyssä mielessä opaskirjakamaa. Silti pidän näitä joitakin keskeisimpiä komentoja merkittävinä. --Aulis Eskola (keskustelu) 3. kesäkuuta 2013 kello 01.30 (EEST)
replies: text: Löytyykö jotain laajempaa artikkelia, johon voisi yhdistää?--Zautio (keskustelu) 3. kesäkuuta 2013 kello 08.50 (EEST)
replies: text: : Tämä artikkeli tuntuu "roikkuvan ilmassa", koska komentojen kuvausta ei ole laajemmin jaksettu vielä tehdä. En-WP:ssä rakennelma on suht kasassa. Katso tämä artikkeli englanniksi ja ja myös :en:List of MS-DOS commands. --Aulis Eskola (keskustelu) 3. kesäkuuta 2013 kello 12.18 (EEST)
replies: text: ::Ehkä tämä voisi jäädä odottamaan tulevaisuuttaan.--Zautio (keskustelu) 3. kesäkuuta 2013 kello 16.07 (EEST)
Merkittävä. Iivarius (keskustelu) 5. kesäkuuta 2013 kello 12.03 (EEST)
thread_title:  Merkittävyys
Keskustelu:Viikko

message: Miksi juuri seitsemän päivää? Mihin päivien lukumäärä perustuu? --Hartz (keskustelu) 3. kesäkuuta 2013 kello 08.42 (EEST)
replies: text: Artikkeli sanoo: "Seitsenpäiväinen viikko on todennäköisesti lähtöisin Babyloniasta, jossa kuukausi jaettiin neljään noin seitsemän päivän jaksoon ja päivät nimettiin ”seitsemän planeetan” eli Auringon, Kuun, ja viiden paljaalla silmällä erottuvan planeetan mukaan." Teemu Leisti (keskustelu) 16. heinäkuuta 2013 kello 07.59 (EEST)
thread_title:  Miksi seitsemän päivää?
Keskustelu:Puotinharju

message: Helsingin paikkatietopalvelun http://ptp.hel.fi Myllypuron liikuntapuisto kuuluu Myllypuroon ja mm. Stoa kuuluu Itäkeskuksen kaupunginosaan eli raja kulkee välillä Turunlinnantietä pohjoisempana. --Wix (keskustelu) 3. kesäkuuta 2013 kello 19.00 (EEST)
thread_title:  Virhe artikkelissa?
Keskustelu:Luettelo televisiosarjan Doctor Who jaksoista

message: Miksi niitä on poistettu ja lisäksi vielä noin epäjärjestelmällisesti? Selittäkää syy muutoksille tai palauttakaa ne. 212.149.216.106 3. kesäkuuta 2013 kello 19.01 (EEST)
thread_title: Jaksojen suomenkieliset nimet
Keskustelu:Luettelo televisiosarjan Uusi päivä esityskausista

message: Käyttäjä Mmmk, poistit kokonaan seuraavat muokkaukseni:
fi.wikipedia.org/w/index.php?title=Luettelo_televisiosarjan_Uusi_p%C3%A4iv%C3%A4_jaksoista&oldid=13296632
Muissa Wikipedioissa ja joissain suomalaisissakin TV-ohjelmissa on esitetty tarkat juonikuvaukset. UP:n kaltaiselle sarjalle se on haasteellista, koska jaksoja on paljon. Se ei kuitenkaan tarkoita sitä, että juonikuvauksia ei kannattaisi kertoa.
Ehdotankin, että jokaiselle tuotantokaudelle tehdään oma sivunsa, joilla tarkemmat jaksokuvaukset ovat. Tämä sivu toimii yleistietoidealla, josta voi halutessaan sitten siirtyä omille sivuille tutkimaan jaksoja tarkemmin.  –Kommentin jätti Alluk (keskustelu – muokkaukset)
thread_title:  Käyttäjän Mmmk muutokset
Keskustelu:Verenluovutus

message: Päivittäkää vähän terveysnäkökantoja luovuttajan näkökulmasta.
Löysin tämän, mutta Iltalehti on tosi epämääräinen ja epäluotettava lähde:
http://www.iltalehti.fi/terveys/2013060317101987_tr.shtml
--80.222.254.246 4. kesäkuuta 2013 kello 14.02 (EEST)
Tässä lainaus Iltalehdestä 03.06.2013 klo 12:33
"Tutkimuksen mukaan suomalaismiehillä, jotka luovuttavat verta, on 88% pienempi riski saada sydänkohtaus kuin miehillä, jotka eivät ole luovuttaneet verta. Tutkimukseen osallistui 2682 miestä.
Henkilöillä, jotka luovuttavat verta kahdesti vuodessa, on pienempi todennäköisyys sairastua syöpään. Tämä johtuu matalammista rautamääristä.
Lähteet: Daily Mail, SPR"
Syöpäriskin alenemisen määrää Iltalehti ei kerro.
--91.159.189.25 28. lokakuuta 2021 kello 00.32 (EEST)

message: Ehkä ei kannata luovuttaa verta rokotuksen läheisyydessä:
Hb blood level < 13 g/dL reduced the antibody response by 63% (p=0.04). 
https://journals.lww.com/transplantjournal/Abstract/9000/Humoral_Response_of_Renal_Transplant_Recipients_to.95206.aspx
--91.159.189.25 28. lokakuuta 2021 kello 00.27 (EEST)
thread_title:  Matala hemoglobiini saattaa alentaa koronarokotteen tehoa 

message: https://www.hs.fi/hyvinvointi/art-2000008299138.html
27.10.2021 
Matala hemoglobiini voikin olla hyväksi terveydelle – Saattaa jopa vaikuttaa painoindeksiin, sanoo tutkija
Elimistön hapenpuute muuttaa aineenvaihduntaa tuhlailevammaksi ja suojaa siten lihavuudelta ja metaboliselta oireyhtymältä. Uudet tutkimustuloksemme sekä hiiri- että ihmisaineistoissa ovat yhtäpitävät tämän väitteen kanssa.
--91.159.189.25 28. lokakuuta 2021 kello 01.57 (EEST)
thread_title:  Matala hemoglobiini voi olla hyväksi terveydelle